|  |  |
| --- | --- |
| Дата фіксацыі, дадзеныя носьбіта інфармацыі: прозвішча, імя, імя па бацьку, год і месца нараджэння, месца жыхарства, веравызнанне | 29.04.2022 г., Кавалеўская Людміла Уладзіміраўна 01.06.1960 г.н., аг. Ярэмічы Карэліцкага раёна 17.11. 2022 г.,Антаніна Сяргееўна Скіпар 22.01.1962 г.н., в. Літараўшчына Карэліцкага раёна |
| Назва абрада (свята, звычая) |  Юр’я |
| Агульныя звесткі (дата і месца правядзення, прымеркаванасць да катал. ці правасл. календара) | Юр’я — традыцыйнае сьвята, якое адзначаецца 6 мая (23 красавіка па старым стылі).Свята адзначаецца ў гонар св. Георгія-пераможца — заступніка свойскай жывёлы і сялянскай нівы. У хрысціянскія часы ён пераняў рысы і функцыі язычніцкага бога [Ярылы](https://be-tarask.wikipedia.org/wiki/%D0%AF%D1%80%D1%8B%D0%BB%D0%B0).  |
| Стан бытавання:а) захаваны ў памяці носьбіта;б) жывая традыцыя  | Жывая традыцыя  |
| Паслядоўнае апісанне абрада (свята, звычая) і яго этапаў (калі ёсць) | *“…Юр’я у нас было 6 мая. У гэты дзень раніцой упершыню выганялі на пашу карову. Гналі галінкай свячонай у царкве. Галінку гэту свянцілі на Вербную нядзелю, асвянчалі ёй хлявы і клалі іх туды…”.* Гаспадыні выганялі кароў са двара, праводзілі да канца вёскі, дзе ўсіх іх збіралі пастухі.Пастухі гналі кароў па маладым жыце альбо па высокай траве, каб “*расіліся*” каровы – “*каб здаровыя былі і многа малака давалі і каб кожная цяля прынесла* …” Казалі: *“Калі на Юр’я раса – дык не давай каню аўса, а хутчэй выганяй карову на расу”.* Пастухі, якія ў гэты дзень гналі кароў, пяклі ў полі яечню – абавязковую рытуальную ежу. Жанчыны і маладыя дзяўчаты з самага ранку босымі нагамі хадзілі і качаліся па расе.Лічыцца, што Юраўская раса валодае магічнымі якасцямі – надзяляе чалавека ці жывёлу сілай і здароўем.Дзяўчаты, ходзячы па расе, спяваюць песню *“Святы Юрай, дзе ж ты бываў”.* Гэту ж песню спяваюць і на Вялікдзень, толькі з прыпевам “*Хрыстос васкрэс, сын Божы*”.З расказаў Антаніны Сяргееўны Скіпар (аг. Варонча): *“На Юр’я, калі ў першы раз выганялі кароў, быў Кароўеў Баль, казалі яшчэ раней: каровы балявалі. Упрыхожвалі кароў вянкамі з травы, ветачак, лентачак. І гналі іх на пашу. А ў вечары ўся вёска збіралася на полі і ўсе пяклі яечню ў вёдрах... Сядзелі дзеці аддзельна, дарослыя аддзельна…”.* |
| Рытуальныя рэчы і атрыбутыка:* назва;
* матэрыял вырабу;
* прызначэнне;
* тэхналогія вырабу (пры неабходнасці).
 | Свячоная вярба (галінкі) – абярэг ад нячыстай сілы, з якім здзяйснялі першы выган кароў.Вянок для кароўкі : трава, галінкі, стужкі - адзяваўся на рогі каровы пры першым выгане на пашню. |
| Касцюм:1. маскарадны (кароткае апісанне касцюма і ўказанне касцюміраваных персанажаў);
2. абрадавы, з апісаннем:
* - складаючых касцюма;
* - галаўнога ўбора (назва, спосаб завязвання);
* - упрыгожванняў;
* - абутку;
* - фотаздымкі прыкладваюцца (калі ёсць).
 | Звычайнае вясковае адзенне |
| Песні:а) назва, жанр;б) месца, час выканання;в) выканаўцы (полаўзроставая катэгорыя);г) колькасны склад (сольна, дуэтам, ансамблем);д) музычнае суправаджэнне;е) атрыбутыка;ж) тэксты песень. | Песня “ *Святы Юрай, дзе ж ты бываў*?”. Спявалі жанчыны і дзяўчаты пад час качання па расе:Святы Юрай, дзе ж ты бываў? \* Да зялён, явар, дубровы.Па палям хадзіў, жыто радзіў.Жыто, пшаніцу, усяку пашніцу.Дзе лог – там і стог, дзе гара – там капа.З каласочка жыта – бочка, рэшато мякіны,Рэшато мякіны для яго скаціны.Сталі пытаці, Юр’я шукаці:- Дзе ж ты, Юрай, дзе ж ты пабываў?- Я ж дзе бываў - шчасця вам шукаў. *\* паўтараецца пасля кожнага радка* |
| Традыцыйная кухня:а) назва стравы;б) час ужывання;в) хто гатаваў;г) працэс прыгатавання. | Яечня: *“… Як кароўкі на месцы (у полі) прыйдуць, стануць пасвіцца, дык мужчыны-пастухі пачынаюць гатаваць”. “… Яечня гатавалася ў звычайным алюмінеевым вядры, ну яйца туды кідалі, кароўе масла ці жыр, і усё, гэдакая яечня была, але смачная”.* |